rejauldu/bengali-wikipedia huggingface dataset:
স্কটল্যান্ড অনূর্ধ্ব-১৯ ক্রিকেট দল আন্তর্জাতিক স্তরের অনূর্ধ্ব -১৯ ক্রিকেটে স্কটল্যান্ডের প্রতিনিধিত্ব করে।   স্কোয়াড  ২০১৬ অনূর্ধ্ব -১৯ ক্রিকেট বিশ্বকাপের জন্য স্কটল্যান্ডের অনূর্ধ্ব-১৯ দল ২২ ডিসেম্বর ২০১৫ এ ঘোষণা করা হয়েছিল।  স্কট ক্যামেরনের মূলত স্কোয়াডে নামকরণ করা হয়েছিল, তবে টুর্নামেন্টের আগে তার পিঠে আঘাতের পরে ক্যামেরন স্লোম্যান তার জায়গায় ছিলেন। (26 January 2016). "Sloman replaces Cameron in Scotland squad" – CricketEurope. Retrieved 27 January 2016.   খেলোয়াড়  জন্ম তারিখ  ব্যাটিং  বোলিং শৈলী  নীল ফ্ল্যাক ( সি )     বাম  -  হারিস আসলাম     ডান  -  রায়ান ব্রাউন     ডান  ডানহাতি অফ স্পিন  হ্যারিস কার্নেগি ( ডাব্লিউ )     ডান  -  আজিম দার     অধিকার  -  মোহাম্মদ গাফফার     ডান  -  ররি জনস্টন     ডান  -  জর্জ হায়ার্স  16 ফেব্রুয়ারি 1997 (বয়স 17)  ডান  -  ইহতিশম মালিক     ডান  -  ফিনলে ম্যাকক্রিট     ডান  -  মিচেল রাও     বাম  -  ওয়েস শাহ     বাম  -  ক্যামেরন স্লোম্যান  20 ডিসেম্বর 1996 (বয়স 19)  অধিকার  বাম হাত মাঝারি দ্রুত  জ্যাক ওয়ালার     অধিকার  -  সাইমন হোয়াইট ( ডাব্লিউ )     অধিকার  -  বেন উইলকিনসন     অধিকার  ডান হাত মাঝারি    দ্রষ্টব্য: সমস্ত স্কটিশ খেলোয়াড়ের বোলিংয়ের তথ্য এখনও উপলভ্য নয়।   কোচিং দল    প্রধান কোচ: গর্ডন ড্রামন্ড   সহকারী কোচ: সিড্রিক ইংলিশ   ম্যানেজার: রন ফ্লেমিং   এস এন্ড সি কোচ: নীল এলবার্ন   মানসিক দক্ষতা কোচ: আলী স্টোরি   তথ্যসূত্র   ক্রিকেট স্কটল্যান্ড ওয়েবসাইট অনূর্ধ্ব -১'s এর স্কোয়াড -  মার্কাস সুরিডিয়াস 16:11, 30 এপ্রিল 2009 (ইউটিসি)   বহিঃসংযোগ   বিষয়শ্রেণী:স্কটল্যান্ডের জাতীয় ক্রীড়া দল বিষয়শ্রেণী:আন্তর্জাতিক ক্রিকেটে স্কটল্যান্ড বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:অবচিত চিত্র সিনট্যাক্স ব্যবহার করা পাতা
192637272822782গৌড় ছিল প্রাচীন ও মধ্যযুগীয় বাংলার একটি অঞ্চল।Majumdar, Dr. R.C., History of Ancient Bengal, first published 1971, reprint 2005, pp. 5-6, Tulshi Prakashani, Kolkata, .   অবস্থান ও বিস্তার  কৌটিল্যের অর্থশাস্ত্র (আনুমানিক খ্রীষ্টপূর্ব ৩৫০-২৮৩ অব্দ) গ্রন্থে বঙ্গ, পুণ্ড্র ও কামরূপের সঙ্গে গৌড় রাজ্যেরও নাম পাওয়া যায়। আরও কয়েকটি প্রাচীন গ্রন্থে এই রাজ্যের উল্লেখ রয়েছে। বরাহমিহিরের লেখা বৃহৎসংহিতা (আনুমানিক খ্রীষ্টীয় ষষ্ঠ শতাব্দী) গ্রন্থে ছয়টি পৃথক জনপদের নাম পাওয়া যায়। এই ছয়টি জনপদ ছিল গৌড়ক, পৌণ্ড্র, বঙ্গ, সমতট, বর্ধমান ও তাম্রলিপ্ত। তার বর্ণনা থেকে মনে হয়, আধুনিক কালের মুর্শিদাবাদ ও বীরভূম জেলা এবং বর্ধমান জেলার পশ্চিমাঞ্চল নিয়ে প্রাচীন গৌড় অঞ্চল গঠিত ছিল। গৌড় ও বঙ্গ নামদুটি মাঝে মাঝে পাশাপাশি উচ্চারিত হয়েছে।  প্রাচীন বাংলার প্রথম সার্বভৌম রাজা ছিলেন শশাঙ্ক। তার রাজধানী ছিল কর্ণসুবর্ণ (মুর্শিদাবাদ জেলার সদর বহরমপুর থেকে ৯.৬ কিলোমিটার দক্ষিণ-পশ্চিমে অবস্থিত)। আনুমানিক ৫৯০ থেকে ৬২৫ খ্রীষ্টাব্দের মধ্যবর্তী কোনো এক সময়ে তিনি রাজত্ব করেছিলেন। চীনা পর্যটক হিউয়েন সাং কর্ণসুবর্ণ থেকে উড়িষ্যার উপকূলের একটি অঞ্চলে এসে উপস্থিত হন। সমগ্র অঞ্চলটিই শশাঙ্কের রাজ্যভুক্ত ছিল বলে জানা যায়। কোনো কোনো প্রাচীন নথি থেকে জানা যায়, পুণ্ড্রবর্ধনও গৌড়ের অন্তর্গত ছিল।Bandopadhyay, Rakhaldas, Bangalar Itihas, , first published 1928, revised edition 1971, vol I, p 101, Nababharat Publishers, 72 Mahatma Gandhi Road, Kolkata. left|thumb|200px|গৌড়ের ধ্বংসপ্রাপ্ত মুসলমানী স্থাপত্য দাখিল দরওয়াজার লিথোগ্রাফ, ঊনবিংশ শতাব্দীর প্রথমার্ধ্ব। রাঢ় অঞ্চল গৌড়ের অন্তর্গত ছিল কিনা তা নিয়ে বিশেষজ্ঞদের মধ্যে মতভেদ বিদ্যমান। কৃষ্ণ মিশ্র (একাদশ অথবা দ্বাদশ শতাব্দী) তার প্রবোধচন্দ্রোদয় গ্রন্থে উল্লেখ করেছেন রাঢ়াপুরী (রাঢ়) ও ভুরিশ্রেষ্ঠিকা (হাওড়া-হুগলি জেলার অন্তর্গত প্রাচীন অঞ্চল, অধুনা ভুরসুট নামে পরিচিত) গৌড়ের অন্তর্গত ছিল। কিন্তু যাদবরাজ প্রথম জয়তুগির মানাগোলি শিলালেখ থেকে জানা যায় লালা (রাঢ়) ও গৌল (গৌড়) ছিল পৃথক দুটি অঞ্চল।  ত্রয়োদশ ও চতুর্দশ শতাব্দীর জৈন লেখকদের রচনা থেকে জানা যায়, আধুনিক মালদহ জেলায় অবস্থিত লক্ষ্মণাবতীও গৌড়ের অন্তর্গত ছিল।  পাল সম্রাটগণ বঙ্গপতি ও গৌড়েশ্বর নামে পরিচিত ছিলেন। সেন রাজাদেরও গৌড়েশ্বর বলা হত। তা থেকে অনুমিত হয় গৌড় ও বঙ্গ নামদুটি সমগ্র বাংলারই নাম ছিল।  মুসলমান যুগের আদিপর্বে গৌড় নামটি দ্বারা অধুনা মালদহ জেলার লক্ষ্মণাবতী শহরটিকে বোঝাত।   প্রাচীন নগরী গৌড়  মালদহ জেলায় অবস্থিত প্রাচীন লক্ষ্ণৌতি বা লক্ষ্মণাবতী নগরীর ধ্বংসাবশেষ আধুনিককালে গৌড় নামে পরিচিত। এই শহরটি রাজমহল থেকে ৪০ কিলোমিটার ভাটিতে গঙ্গার পশ্চিম কূলে অবস্থিত।   পাদটীকা   বিষয়শ্রেণী:বাংলার ইতিহাস বিষয়শ্রেণী:প্রাচীন বাংলার অঞ্চল বিষয়শ্রেণী:পশ্চিমবঙ্গের ইতিহাস বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:ঐতিহাসিক ভারতীয় অঞ্চল
সঙ্গীতা মিউজিক হচ্ছে বাংলাদেশের একটি প্রখ্যাত রেকর্ড লেভেল কোম্পানী, যেটি ১৯৮২ সাল থেকে মিডিয়াতে অডিও ভিডিও বিভাগে সেবা দিয়ে আসছে। সংস্থাটির স্বত্ত্বাধিকারী দায়িত্ব পালন করে আসছেন সেলিম খান।  ইতিহাস ১৯৮২ সালে সেলিম খান কর্তৃক সঙ্গীতা মিউজিক এর প্রতিষ্ঠা করা হয়। সঙ্গীতা বাংলাদেশের প্রাচীনতম রেকর্ড কোম্পানীগুলোর মধ্যে একটি।  উল্লেখযোগ্য অ্যালবাম  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বাংলাদেশী রেকর্ড লেবেল বিষয়শ্রেণী:১৯৮২-এ প্রতিষ্ঠিত
২৯নং ওয়ার্ড হল ঢাকা উত্তর সিটি কর্পোরেশনের  যা অঞ্চল-৫ এর অন্তর্গত, একটি প্রশাসনিক ওয়ার্ড ও নির্বাচনী এলাকা। এটি প্রাক্তন ঢাকা সিটি কর্পোরেশনর ৪২ নং ওয়ার্ড ছিল। ওয়ার্ড নং ২৯ ঢাকা মহানগর উত্তর এর মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অধীনস্ত। এ ওয়ার্ডের সাবেক কাউন্সিলর  হলেন আলহাজ্ব মো: সলিমুল্লাহ সলু।   বিবরণ  ওয়ার্ড নং ২৯ ঢাকা মহানগরের মোহাম্মদপুর ব্লক-সি, তাজমহল রোড ব্লক-এফ, শাহজাহান রোড, মেট্রো পলিটন হাউজিং,কো-অপারেটিভ হাউজিং সোসাইটি, ব্লক এফ-জহুরী মহল্লা এলাকা নিয়ে গঠিত। এর আয়তন ০.৭১২ বর্গকিলোমিটার।   ইতিহাস  ঢাকা উত্তর সিটি কর্পোরেশন ২৯ নভেম্বর ২০১১ সালে প্রতিষ্ঠিত হয়েছিল। ডিএনসিসি ২৯ নং ওর্য়াড ১ ডিসেম্বর ২০১১ সালে তৈরী হয়। ঢাকা উত্তর সিটি কর্পোরেশন  প্রতিষ্ঠার আগে, এই নগর এলাকাটি প্রাক্তন ঢাকা সিটি কর্পোরেশনের ৪২ নং ওর্য়াড ছিল। ঢাকা সিটি কর্পোরেশন ২৯ নভেম্বর ২০১১ এ স্থানীয় সরকার (সিটি কর্পোরেশন) সংশোধনী বিল ২০১১ দ্বারা বিলুপ্ত হয়ে যায়, যা বাংলাদেশের সংসদে পাস হয় এবং ১ ডিসেম্বর ২০১১ তারিখে রাষ্ট্রপতির অনুমোদনের পর আনুষ্ঠানিকভাবে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন প্রতিস্ঠিত হয়। ঢাকা উত্তর সিটি কর্পোরেশন ২৯ নং ওর্য়াডের প্রথম কাউন্সিলর হন আলহাজ্ব মো:নুরুল ইসলাম রতন।   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ আলহাজ্ব মো: নুরুল ইসলাম রতন আওয়ামী লীগ   ২০২০ আলহাজ্ব মো: সলিমুল্লাহ সলু আওয়ামী লীগ    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
অমরপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৮১.২৭ কিমি২ (৩১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,২৯৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।   গ্রামসমূহের তালিকা  ১। বাসুদেবপুর  ২। লক্ষীপুর  ৩। অমরপুর  ৪। রাজাপুর  ৫। ছোট হাশিমপুর  ৬। মোস্তফাপুর  ৭। দূর্গাপুর  ৮। কুতুবপুর  ৯। পাইকান কুতুবপুর  ১০। ফুলপুর  ১১। পাইকান  ১২। মথুরাপুর  ১৩। শ্যমনগর  ১৪। জয়দেবপুর   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:চিরিরবন্দর উপজেলার ইউনিয়ন
থাম্ব|संगीतरत्नाकर সংস্কৃত পাণ্ডুলিপি, শ্লোক 1.1.1-1.1.4। সঙ্গীত-রত্নাকর() হল আক্ষরিক অর্থে সঙ্গীত ও নৃত্যের মহাসমুদ্র। এটি সঙ্গীত ও নাটকের উপর সংস্কৃত ভাষায় রচিত সঙ্গীতের আকর গ্রন্থ। ভারতীয় শাস্ত্রীয় সঙ্গীতের হিন্দুস্থানী সঙ্গীত ও কর্নাটকী সঙ্গীত উভয় ধারার গুরুত্বপূর্ণ সঙ্গীত বিষয়ক গ্রন্থটি ত্রয়োদশ শতকে শার্ঙ্গদেব কর্তৃক রচিত হয়।  সাতটি অধ্যায়ে বিন্যস্ত হওয়ায় গ্রন্থটিকে 'সপ্তধ্যায়ী'ও বলা হয়ে থাকে। ভরত মুনি রচিত প্রাচীন ভারতের সঙ্গীত ঐতিহ্য  নাট্যশাস্ত্রের পর ঐতিহাসিক দৃষ্টিকোণ থেকে সঙ্গীত রত্নাকর গ্রন্থটিকে সবচেয়ে গুরুত্বপূর্ণ পাঠ্য পুস্তক হিসাবে বিবেচনা করা হয়। রচয়িতা সঙ্গীত রত্নাকর রচয়িতা হলেন তৎকালীন কাশ্মীরের ব্রাহ্মণ পরিবারের জন্মগ্রহণকারী ভারতীয় সঙ্গীতজ্ঞ শার্ঙ্গদেব (১২১০-১২৪৭)। তিনি দাক্ষিণাত্যের যাদব রাজবংশের রাজা সিংহানের দরবারী ছিলেন। সিংহানের রাজধানী ছিল  মহারাষ্ট্রে দৌলতাবাদে (পূর্বতন দেবগিরি)। শার্ঙ্গদেব তার রাজসভায় প্রধান হিসাবরক্ষক ছিলেন এবং স্বাধীনভাবে সঙ্গীত চর্চা ও আয়ুর্বেদ চিকিৎসা করতেন। পরবর্তীতে এই গ্রন্থের অনেক ভাষ্য যেমন রচিত হয়েছে, অনেক ভারতীয় ভাষায় অনূদিতও হয়েছে। যেমন-   ১৩৩০ খ্রিস্টাব্দে সিংহভূপাল রচনা করেন "সঙ্গীত সুধাকর"  ১৪৩০ খ্রিস্টাব্দে কল্লিনাথ রচনা করেন "কালিনাথ"  ১৯৩২ খ্রিস্টাব্দে সঙ্গীতজ্ঞ জ্ঞানদাকান্ত লাহিড়ী চৌধুরী ও সংস্কৃত পণ্ডিত কেদারনাথ সাংখ্যতীর্থের সহায়তায় বিমলাকান্ত রায়চৌধুরী বাংলায় অনুবাদ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮৬,   ১৯৭২ খ্রিস্টাব্দে রবীন্দ্রভারতী বিশ্ববিদ্যালয় থেকে সুরেশচন্দ্র বন্দ্যোপাধ্যায়কৃত সম্পূর্ণ বঙ্গানুবাদ প্রকাশিত হয়।   বিষয়বস্তু  প্রাচীন ভারতীয় ঐতিহ্যবাহী সঙ্গীতে নানা সময়ে পরিবর্তন সাধিত হয়েছে। ফলে প্রাচীন ভারতে সঙ্গীতশাস্ত্র রচনার ধারা - ভরত মুনি রচিত নাট্যশাস্ত্র, দত্তিলমুনি রচিত 'দত্তিলম', মাতঙ্গ মুনি রচিত 'বৃহদ্দেশী',  নারদ মুনি, রচিত 'সঙ্গীতমকরন্দ' - তার পরবর্তীকালে শার্ঙ্গদেব রচিত সঙ্গীতরত্নাকর।  সঙ্গীত রত্নাকর গ্রন্থটি সাতটি অধ্যায়ে বিন্যস্ত এবং পাঁচ হাজারের বেশি শ্লোক সম্বলিত। অধ্যায়গুলি যথাক্রমে-   স্বর্গতাধ্যায় (স্বর)  রাগবিবেকাধ্যায় (রাগ)  প্রকীর্ণকাধ্যায় (প্রকীর্ণ)  প্রবন্ধাধ্যায় (প্রবন্ধ)  তালাধ্যায় (তাল)  বাদ্যধ্যায় (সঙ্গীত ও যন্ত্র সম্পর্কে)  নর্তনাধ্যায় (নৃত্য)  সঙ্গীতরত্নকর-এ অনেক  তালের উল্লেখ আছে। সহস্রাব্দের শেষের দিকে, সেই সময়ে প্রচলিত সঙ্গীতের রূপকে 'প্রবন্ধ' বলা হয়। দুই ধরনের ব্যবস্থা থাকত- আবদ্ধ বিন্যাস এবং সীমাহীন বিন্যাস। নিবিদ্ধ প্রবন্ধ ছন্দের সীমাবদ্ধতার মধ্যে গাওয়া হতো, যেখানে অনিবন্ধ প্রবন্ধ মুক্ত আকারে গাওয়া হতো, তালের কোনো সীমাবদ্ধতা ছাড়াই। প্রবন্ধের একটি উৎকৃষ্ট উদাহরণ হল- জয়দেব রচিত গীত গোবিন্দ ।  গ্রন্থটিতে সঙ্গীতের নানা বিষয়ে বিস্তৃত আলোচনার শেষে পণ্ডিত শার্ঙ্গদেব মন্তব্য করেন- যে নদী সাগরে মিলিত হয়ে যেমন তৃপ্তি লাভ করে, তেমনি সঙ্গীতরত্নাকরের মধ্যে আমার যে জ্ঞান ছিল তা একত্রিত করে সকলকে অর্পণ করেছি।''   মন্তব্য  ভারতীয় শাস্ত্রীয় সংগীতের প্রথিতযশা পণ্ডিত বিষ্ণু নারায়ণ ভাতখন্ডে সঙ্গীত রত্নাকরকে সঙ্গীতের সবচেয়ে প্রামাণিক বই বলে মনে করেন। তথ্যসূত্র  বিষয়শ্রেণী:১৩শ শতাব্দীর ভারতীয় বই বিষয়শ্রেণী:কর্নাটকী সঙ্গীত বিষয়শ্রেণী:ভারতীয় অ-কল্পকাহিনী বই বিষয়শ্রেণী:ভারতীয় শাস্ত্রীয় সঙ্গীত বিষয়শ্রেণী:হিন্দু ধর্মগ্রন্থ বিষয়শ্রেণী:১৩শ শতাব্দীর সংস্কৃত সাহিত্য
দ্য ওল্ড কিংডম (প্রাচীন সাম্রাজ্য) বা দক্ষিণ আমেরিকায় "অ্যাভোর্সেন" নামে পরিচিত একটি কাল্পনিক জগৎ-এর উপর লিখিত বইয়ের সিরিজ যার লেখক গার্থ নিক্স। ১৯৫৫ সালে সর্বপ্রথম "স্যাব্রিয়েল" উপন্যাসের মাধ্যমে সিরিজটি শুরু হয়। পরবর্তীতে "লায়ারেল"(২০০১) ও অ্যাভোর্সেন(২০০৩) উপন্যাসদ্বয় যুক্ত হয়। সিরিজটি পূর্ববর্তী উপন্যাস ক্ল্যারিয়েল (২০১৪)এর সাথে আগাতে থাকে এবং সিরিজটির সর্বশেষ সংযুক্তি হলো গোল্ডেনহেড যা ২০১৬ সালের অক্টোবরে মুক্তি পায়। দ্যা ওল্ড কিংডম সিরিজে উপন্যাসিকা দ্যা ক্রিয়েচার ইন দ্যা কেস (২০০৫) এবং অন্যান্য ক্ষুদে কল্পকাহিনীও বিদ্যমান।  অস্ট্রেলিয়ায় দ্যা ওল্ড কিংডম ক্রনিকেলস নামে তিনটি উপন্যাস ও ও একটি উপন্যাসিকার সমন্বয়ে একটি সর্বজনীন সংস্করণ প্রকাশিত হয়। আমেরিকায় এই সংস্করণ দ্যা এভোর্সেন ট্রাইলজি (২০০৩) এবং দ্যা এভোর্সেন ক্রনিকেলস (২০০৯) শিরোনামে পরিচিত৷ আইএসএফডিবি চলমান সিরিজটিকে " দ্যা ওল্ড কিংডম/অ্যাভোর্সেন" হিসেবে ক্যাটালগ করে।   সিরিজের বইসমূহ  স্যাব্রিয়েল  বইটি স্যাব্রিয়েল নামক একটি মেয়েকে নিয়ে লেখা যার বাবার উপরে শয়তানী আত্মা ভর করে (অ্যাভোর্সেন) এবং তিনি মৃত্যুর সম্মুখীন হন। অতঃপর চড়াই-উৎরাইয়ের মাধ্যমে স্যাব্রিয়েল তার বাবাকে রক্ষা করে। মূল চরিত্রগুলো হলো স্যাব্রিয়েল, মগেট, টাচস্টোন, স্যাব্রিয়েলের বাবা ও কেরিগোর। উপন্যাসের ঘটনাস্থল এন্সেলেশায়ার।  লিয়ারেল  লিয়ারেল উপন্যাস স্যাব্রিয়েল ও টাচস্টোনের পুত্রসন্তান প্রিন্স সামেথ ও তার বন্ধু নিকোলাস নিক সায়রেকে নিয়ে লেখা। তবে মূল চরিত্র হচ্ছে লিয়ারেল। সামেথ ও টাচস্টোন জাদুকর হেজের নিয়ন্ত্রণে চলে যায় এবং ঘটনাচক্রে লিয়ারেল, টাচস্টোন, মগেট এরা একত্রিত হয়ে সামেথ ও নিককে রক্ষা করার চেষ্টা করে। উল্লেখ্য, শেষে এটিও জানা যায় যে লিয়ারেল সাব্রিয়েলের বোন ও উত্তরাধিকারী।  অ্যাভোর্সেন  জাদুকর হেজ সমগ্র বাসজগৎ ধ্বংস করার লক্ষ্যে অগ্রসর হয়। সেই ঘটনা নিয়ে এটি লেখা হয়েছে।  ক্ল্যারিয়েল  স্যাব্রিয়েলের সময়কার ছয়শ বছর পূর্বের কাহিনী নিয়ে রচিত।  গোল্ডেনহ্যান্ড  লিয়ারেল ও নিকোলাস সায়রের ক্লোর অফ দা মাস্ককে হত্যা করার কাহিনী নিয়ে রচিত।  টারশিয়েল এন্ড এলাইনোর  বইটি এখনো প্রকাশিত হয়নি। এটি ২০২১ সালে বনিয়ার বুক্স ইউকে হতে প্রকাশিত হওয়ার কথা। এই উপন্যাসে থাকবে কীভাবে স্যাব্রিয়েলের পিতামাতার সাক্ষাৎ হয় ও অন্যান্য বিষয়।  তথ্যসূত্র
মাধবপুর হ্রদ সিলেটের মৌলভীবাজার জেলার কমলগঞ্জ উপজেলায় অবস্থিত একটি কৃত্রিম জলাধার। বাংলাদেশের পর্যটন আকর্ষনগুলোর মধ্যে এই হ্রদটি অন্যতম।   অবস্থান  thumbnail|মাধবপুর হ্রদ এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে।   হ্রদ তৈরীর ইতিহাস  চা বাগানে চাষের ও অন্যান্য বিভিন্ন কারণে ব্যবহারের জন্য প্রচুর পানির প্রয়োজন হয় বলে পাবত্য অঞ্চলের বৃষ্টিবহুল এলাকাগুলোই চা চাষের জন্য সর্ব্বোৎকৃষ্ট। কিন্তু, এসব অঞ্চলে বৃষ্টির পরিমাণ অধিক হলেও ঢালু ভূমির কারণে পানি অধিক সময় অবস্থান করেনা বিধায় পানির প্রয়োজনে বাগান কর্তৃপক্ষ একাধিক জলাধার তৈরী করেন, যা প্রায় প্রতিটি চা বাগানের ক্ষেত্রেই অতি স্বাভাবিক ব্যাপার এবং স্থানীয় চা শ্রমিকরা এসব হ্রদকে "ডাম্প" বলে থাকে॥ এরই ধারাবাহিকতায়, মাধবপুর চা বাগান কর্তৃপক্ষ ১৯৬৫ সালে বাগানের মধ্যস্থিত তিনটি টিলাকে বাঁধ দিয়ে পানি জমিয়ে রেখে গড়ে তোলেন মাধবপুর হ্রদ।আরো মনোহর হচ্ছে মাধবপুর হ্রদ  কালের কণ্ঠ, প্রকাশিত হয়েছে: ১৫ই অক্টোবর ২০১১।   হ্রদের বর্ণনা  মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার।'বৃষ্টিধোয়া হ্রদ পাহাড়ে'; banglapost24.com, সঙগ্রহের তারিখঃ ১৭ই ডিসেম্বর ২০১২ চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়।   উদ্ভিদ ও প্রাণী বৈচিত্র  এখানে হ্রদের পানিতে রয়েছে নীল পদ্ম আর বেগুনী শাপলা; দেখা যায় গোলপাতা আর শালুকের ঝাড়। টিলার ঝোপঝাড়ে আছে নানা বর্ণের বুনো ফুল, যাদের মধ্যে ভাঁট ফুলই প্রধান। চা বাগানের মধ্যে বলে প্রাকৃতিক গাছের পরিমাণ স্বল্প; দেখা মেলে ছায়া বৃক্ষের।  হ্রদের জলে দেখা মেলে বিভিন্ন জাতের হাঁস, সরালি, পানকৌড়ি, জলপিপি প্রভৃতি জলচর ও পরিযায়ী পাখীর।   যোগাযোগ ব্যবস্থা  চা বাগানের মধ্যে অবস্থিত বলে এখানে আসার সরাসরি কোনো যোগাযোগ ব্যবস্থা নেই; সিলেট বা মৌলভীবাজার হয়ে এখানে আসতে হয়। মাধবপুর হ্রদে যেতে হলে প্রথমে ঢাকা থেকে সড়ক বা রেলপথে মৌলভীবাজার জেলার শ্রীমঙ্গল হয়ে কমলগঞ্জে আসতে হবে; এরপর কমলগঞ্জের ভানুগাছ চৌমুহনী হয়ে চা বাগানের মধ্য দিয়ে মাধবপুর হ্রদে পৌছতে হবে।   চিত্রশালা    আরও দেখুন   কাপ্তাই হ্রদ  মাধবকুন্ড জলপ্রপাত  হাম হাম জলপ্রপাত   তথ্যসূত্র    বহিঃসংযোগ   মৌলভীবাজার জেলার তথ্য বাতায়নে "মাধবপুর হ্রদ" সম্পর্কিত তথ্য  বিষয়শ্রেণী:মৌলভীবাজার জেলার দর্শনীয় স্থান বিষয়শ্রেণী:হ্রদ বিষয়শ্রেণী:সিলেট বিভাগের দর্শনীয় স্থান বিষয়শ্রেণী:বাংলাদেশের হ্রদ বিষয়শ্রেণী:শ্রীমঙ্গল উপজেলা
বাগেরহাট সরকারি উচ্চ বিদ্যালয় বাগেরহাটের অন্যতম একটি শিক্ষা প্রতিষ্ঠান। ১৯২৮ সালে বাগেরহাটে জুনিয়র মাদ্রাসা হিসাবে একটি শিক্ষা প্রতিষ্ঠান প্রতিষ্ঠিত হয়। ১৯৪৭ সালের ১৭ জানুয়ারি এই মাদ্রাসার স্থানে গড়ে উঠে স্কুল। ১৯৫১ সালে নুরুল আমিন প্রধানমন্ত্রী থাকার সময় এ স্কুল পরিদর্শন করেন এবং অনুদান প্রদান করেন। তখন এ স্কুলের নাম হয় নুরুল আমিন হাই স্কুল। ষাটের দশকে মহাকুমা পর্যায়ে কিছু স্কুলকে সরকারি করা হয় এ পরিকল্পনায় ১৯৬৭ সালের ১ আগস্ট সরকার এ স্কুলটির দায়িত্ব গ্রহণ করে।  শিক্ষা বিস্তারে বিদ্যালয়টি গৌরবময় ভূমিকা পালন করছে।  বিষয়শ্রেণী:বাগেরহাট জেলার বিদ্যালয়
বুকের মধ্যে আগুন হলো ২০২৩ সালে মুক্তিপ্রাপ্ত তানিম রহমান অংশু পরিচালিত ওটিটি প্লাটফর্ম হইচইয়ে প্রকাশিত একটি ওয়েব ধারাবাহিক। এটি অপূর্ব অভিনীত প্রথম ওয়েব ধারাবাহিক। তিনি এই সিরিজে একজন পুলিশ অফিসারের ভূমিকায় অভিনয় করছেন।   এই মিস্ট্রি থ্রিলার ড্রামা ওয়েব সিরিজটি একজন বিখ্যাত সেলিব্রিটি, ফ্যাশন আইকন এবং তার মৃত্যুর পরের গল্প বলে। তিনি তার সমস্ত ভক্তদের দ্বারা প্রিয় এবং সম্মানিত ছিলেন, তার আত্মহত্যা দেশকে হতবাক করেছিল। সিরিজটি তারকার মৃত্যুর তদন্তের সময়রেখাকে কেন্দ্র করে। বাংলাদেশের জনপ্রিয় তারকা সালমান শাহের জীবনের ঘটনার সাথে পটভূমির মিল থাকার কারণে, বেশ কয়েকটি মিডিয়া প্রতিবেদনে দাবি করা হয়েছিল যে গল্পটি তার উপর ভিত্তি করে তৈরি হতে পারে। যদিও ধারাবাহিকের কোথাও তার উল্লেখ ছিল না।   পটভূমি  সাফল্যের চূড়ায় থাকা একজন অভিনেতার চমকে দেওয়া আত্মহত্যার কুড়ি বছর পরে এক ভাইরাল ভিডিওর কারণে ন্যায়ের দাবিতে জনতার মধ্যে আবার আলোড়ন সৃষ্টি হয়। অভিনেতা কি সত্যি আত্মহত্যা করেছিলেন নাকি খ্যাতির উজ্জ্বল আলোর ছায়ায় ঘটেছিল অন্য কিছু? এই রহস্য উদ্ঘাটনের দায়িত্ত্ব এসে পড়ে এএসপি গোলাম মামুনের উপর।   কুশীলব   একজন পুলিশ অফিসার এএসপি গোলাম মামুনের  ভূমিকায় জিয়াউল ফারুক অপূর্ব  আরমান রহমান জয় চরিত্রে ইয়াশ রোহান   বান্না চরিত্রে আবু হুরায়রা তানভীর  সাবিনা চরিত্রে তমা মির্জা  শবনম চরিত্রে শাহনাজ সুমি  তানিয়া আহমেদ  শাফকাত রেজা চরিত্রে তৌকীর আহমেদ  খালেদ শিকদারের চরিত্রে তারিক আনাম খান  গাজী রাকায়েত  তাহিয়া তাজিন খান আয়শা  দিলরুবা দোয়েল   পর্ব   মৌসুম ১   মুক্তি  ২০২৩ সালের ২ মার্চ আট পর্বের সিরিজটি হইচই ওটিটি প্লাটফর্মে মুক্তি পায়।   তথ্যসূত্র    বহিঃসংযোগ      বিষয়শ্রেণী:২০২৩-এ অভিষিক্ত ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:বাংলাদেশী অপরাধ নাট্য টেলিভিশন ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:থ্রিলার ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান বিষয়শ্রেণী:২০২৩-এ অভিষিক্ত টেলিভিশন ধারাবাহিক বিষয়শ্রেণী:২০২০-এর দশকের বাংলাদেশী নাট্য টেলিভিশন ধারাবাহিক
জোরাওয়ার সিং (, উচ্চারণ: ; ১৭ নভেম্বর ১৬৯৬ – ৫ অথবা ৬ ডিসেম্বর ১৭০৫), বিকল্পভাবে যোরাওয়ার সিং হিসাবেও বানান করা হয়, ছিলেন দশম শিখ গুরু গুরু গোবিন্দ সিংয়ের এক পুত্র যাকে সিরহিন্দের মুঘল গভর্নর ওয়াজির খানের আদালতে মৃত্যুদণ্ড দেওয়া হয়েছিল।  আরও দেখুন   অজিত সিং (বৈমাত্রের ভ্রাতা);  জুজহার সিং (ভ্রাতা);  ফাতেহ সিং (ভ্রাতা);  শিখধর্মে ধর্মযুদ্ধে আত্মোৎসর্গকারী।   তথ্যসূত্র    বহিঃসংযোগ   বিষয়শ্রেণী:শিখ শহিদ বিষয়শ্রেণী:শিখ গুরু পরিবারের সদস্য বিষয়শ্রেণী:পাঞ্জাবের ইতিহাস রাই সিং, ফাতেহ বিষয়শ্রেণী:শিশু যার মৃত্যুদণ্ড কার্যকর করা হয়েছে বিষয়শ্রেণী:মুঘল সাম্রাজ্য কর্তৃক ১৮শ শতাব্দীতে মৃত্যুদণ্ড কার্যকর করা ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:ব্যক্তি অনাহারে যার মৃত্যুদণ্ড কার্যকর করা হয়েছে বিষয়শ্রেণী:১৬৯৬-এ জন্ম বিষয়শ্রেণী:১৭০৫-এ মৃত্যু বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে বিষয়শ্রেণী:মুঘল সাম্রাজ্য কর্তৃক মৃত্যুদণ্ড কার্যকর করা শিখ
বরিশাল মহানগরীর খালসমূহ দ্বারা নগরীর মধ্যে থাকা খালগুলোকেই বোঝায় না, এর দ্বারা  কীর্তনখোলা নদীর পশ্চিমপ্রান্তে অবস্থিত বরিশাল সিটি করপোরেশন এবং  বরিশাল সদর উপজেলার অন্তর্গত এলাকায় অবস্থিত সকল খালকেই নির্দেশ করে।।  ইতিহাস  ১৮০১ সালে বাখরগঞ্জ জেলার সদরদপ্তর বরিশালে স্থানান্তরের মাধ্যমে বরিশাল নগরীর যাত্রা শুরু হয়। মূলত নগরীর অভ্যন্তরে প্রচুর পরিমাণে জলাশয় এবং খাল থাকার কারণে যাতায়াতের সুবিধার কথা চিন্তা করে ব্রিটিশরা এই শহরকেই নতুন সদরদপ্তর হিসেবে বেছে নেয়। খালসমূহের সৌন্দর্যে নগরীর চিত্র ছিলো অপরূপ। রবীন্দ্রনাথের বজরা এই নগরীতেই ভিড়েছিলো। এছাড়াও জাতীয় কবি কাজী নজরুল ইসলাম বরিশালকে আখ্যায়িত করেছিলেন বাংলার ভেনিস হিসেবে। সবমিলিয়ে সড়কপথের চেয়ে নৌপথই ছিলো বরিশাল নগরীর প্রধান যাতায়াতের মাধ্যম।  অস্তিত্ব সংকট  কথিত আছে ব্রিটিশ শাসনামলে এই অঞ্চলে ১০৮ টি খালের অস্তিত্ব ছিলো। পরবর্তীতে পাকিস্তান আমলে এই সংখ্যা কমে গিয়ে হয় ৪৬টি। ১৯৭১ সালে বাংলাদেশ স্বাধীন হওয়ার পর সরকারি হিসেবে ২৩টি খালের অস্তিত্ব পাওয়া যায়।  ১৯৯৩ সালের ১লা জানুয়ারি বরিশালকে বিভাগ ঘোষণা করা হয় এবং বরিশাল শহরকে বিভাগীয় সদরদপ্তর হিসেবে ঘোষণা করা হয়। মূলত এরপর থেকেই খালসমূহ তাদের চূড়ান্ত পরিণতির দিকে এগিয়ে যায়। অন্যান্য বিভাগীয় শহরের মতো উন্নত সড়কযোগাযোগব্যবস্থা গড়ে তোলার লক্ষ্যে খাল ভরাট করে ড্রেন, রাস্তাঘাট ও অন্যান্য স্থাপনা তৈরির উদ্যোগ নেয় তৎকালীন নীতিনির্ধারকেরা। তারই অংশ হিসেবে ১৯৯৮ সালে তৎকালীন পৌরসভা বটতলা বাজার এলাকায় নবগ্রাম খাল (বটতলা খাল) ভরাট করে দোকানপাট নির্মাণ করা হয়। ২০০০ সালে বরিশাল পৌরসভা সিটি কর্পোরেশনে উন্নীত হলে ঐসময় খালটির বটতলা থেকে হাতেম আলী কলেজ চৌমাথা পর্যন্ত অংশ ভরাট করা হয়। ২০০৩ সালে খালেরটির নবগ্রাম থেকে বটতলা মার্কেট পর্যন্ত এলাকা ভরাট করা হয়। বটতলা খালের ওপর সড়ক নির্মাণ করা হয় ২০০৮ সালের পরে।https://barishalcrimenews.com/%E0%A6%AC%E0%A6%B0%E0%A6%BF%E0%A6%B6%E0%A6%BE%E0%A6%B2%E0%A7%87-%E0%A6%B9%E0%A6%BE%E0%A6%B0%E0%A6%BF%E0%A7%9F%E0%A7%87-%E0%A6%AF%E0%A6%BE%E0%A6%9A%E0%A7%8D%E0%A6%9B%E0%A7%87-%E0%A6%96%E0%A6%BE/  মূলত তারপরথেকেই খালসমূহ চূড়ান্তভাবে অস্তিত্ব হারায়। অধিকাংশ খালই আংশিক কিংবা সম্পূর্ণভাবে ভরাট হয়ে যায়। হাতেগোনা কয়েকটি খাল টিকে যায় মৃতপ্রায় হিসেবে। সাম্প্রতিক সময়ে নতুন করে কোনো খাল ভরাট না হলেও এবং খালসংস্কার ও পুনরুদ্ধারে  পদক্ষেপ নেওয়া হলেও তা সফলভাবে বাস্তবায়িত হতে দেখা যায়নি।  বর্তমান অবস্থা  বর্তমানে সরকারিভাবে ২৩টি খালের অস্তিত্বের কথা শোনা যায়ঃ  ১.  জেল খাল  ২.  ভাটার খাল  ৩. সাগরদী খাল  ৪. আমানতগঞ্জ খাল  ৫. লাকুটিয়া খাল  ৬. উত্তর সাগরদী খাল  ৭. নবগ্রাম খাল  ৮. নথুল্লাবাদ খাল  ৯. চাঁদমারী খাল  ১০. ভেদুরিয়া খাল  ১১. তাজকাটী খাল  ১২. শোলনা খাল  ১৩. সাপানিয়া খাল  ১৪. হরিনা ফুলিয়া খাল  ১৫. চৌপাশা খাল  ১৬. চর বদনা খাল  ১৭. টিয়াখালী খাল  ১৮. পশ্চিম হরিনাফুলিয়া খাল  ১৯. কাটাখালী খাল  ২০. কৃষ্ণচূড়া খাল  ২১. ইছাকাঠী খাল  ২২. জাগুয়া খাল  ২৩. নাপিতের খাল   তথ্যসূত্র   বিষয়শ্রেণী:বাংলাদেশের খাল বিষয়শ্রেণী:বরিশাল
গেন্দা ফুল (অনু গাঁদা ফুল) হল বাদশা-এর ২০২০ একটি যেখানে একটি হিন্দি পপ গান যার নেপথ্য গায়ক পায়েল দেব।  গানটির মিউজিক ভিডিওতে রয়েছে শ্রীলঙ্কান প্রচার জ্যাকলিন ফার্নান্দেজ এবং বাদশা।  এটি জানাতে বিশ্ব ২০২০ এর জন্য ইউটিউবে ৪র্থ বর্ণাঢ্য  মিউজিক ভিডিও হিসাবে দেখা হয়েছে।  ২০২৩ সেপ্টেম্বর পর্যন্ত এটি YouTube- এ 1 বিলিয়ন বেশি ভিউ হয়েছে।  গানটি সত্য স্বপ্না চক্রবর্তী গাওয়া বড় লোকের বিটি লো গানটির রিমেক।  মূল শ্লোক 'বড়লোকের বেটি লো' বাংলা লোকগীতি থেকে নেওয়া হয়েছে যা সত্য রতন কাহারের লেখা ও সুর ছিল।  এই বাংলা লোকগানটি পশ্চিমবঙ্গ এবং বাংলাদেশে ৬০সে. এবং ৭০সে. খুব জনপ্রিয় ছিল।  [১]   ইতিহাস  গানটি লিখেছেন এবং সুর করেছেন বাদশা, গানটির বাংলা গান লিখেছেন কাহার যেখানে বাদশা এবং তানবল্লোহর দুর্গা পূজাকে পাকিস্তানকে।  [২] গানটি করেছিলেন বাদশার বন্ধুকরণ জোহর তার সোশ্যাল মিডিয়া লঞ্চে।  [৩]   চিত্রসংগীত  মিউজিক ভিডিও বাদশা এবং শ্রীলঙ্কান প্রচার জ্যাকলিন ফার্নান্দেজকে দেখা যাচ্ছে।  [২] স্নেহা শেঠি কোহলির মাধ্যমে, [৩] এটি মুম্বাইয়ের আসাল স্টুডওতে দু'দিনের মধ্যে চিত্রপট হয়েছিল।  [২] ভিডিওটি ভারতে ২০২০ করোনভাইরাস লকডাউন ফর্ম ইউটিউবে ২৬ মার্চ ২০২০ এ দেখা হয়েছিল।  [৪] কোরিওগ্রাফার পীযূষ ও শাজিয়া   অভ্যর্থনা  ফার্স্টপোস্ট গানের একটি "ফুট-ট্যাপিং নম্বর" বলা হয়েছে।  [১] হিন্দুস্তান মসৃণ হচ্ছে: "[গানটি একটি বাস্পালিয়া ট্র্যাক যা শব্দের সাথে মিশ্রিত একটি স্বতন্ত্র সুরক্ষিত"।  [২] বর্তমান গানের কথা প্রচারক হয়েছিলেন, লিখেছেন: "ও গেঁদা ফুলের কম্পোজিশনটি সব ঠিকঠাক, তবে এর গানগুলি একটি লুণ্ঠকারী ভূমিকা পালন করে।  [৩] মিড-ডেড গানটির মিউজিক ভিডিওর প্রশংসা করে লিখেছেন, "একটি জিনিস যা অবিলম্বে গানটি সম্পর্কে আপনাকে চিন্তা করে তা ক্ষমতাবন্ততা যার সাথে এটির ব্যাখ্যা এবং ক্যাপচার করা হয়েছে"।   কর্মক্ষমতা  এটি আরো  দুই সপ্তাহের জন্য গ্লোবাল ইউটিউব মিউজিক ভিডিও চার্টের শীর্ষে থাকছে এবং আন্তর্জাতিক শ্রোতাদের আকর্ষিত করেছে এবং সারা বিশ্বের অন্যান্য শিল্পীদেরও আকৃষ্ট করেছে।    বাদশা তার নমুনা জন্য কঠোরভাবে সমালোচিত হয়েছিল, " বড়লোকার বিটিলো, লোম্বা লোম্বা চুল, ইমন বেঁধে দেব লাল গেন্ডা ফুল" যা একটি বাংলা লোকসংখ্যা বোরোলোকার বিটি নেওয়া হয়েছিল।  স্বপ্ন চক্রবর্তী অবস্থান কম্পোজিশনে আরও বেশি কথা বলতে বলতে লোকবাদকে চুরির অভিযোগ অভিযুক্ত করা হয়।  পরে তিনি বলেছিলেন যে লোকগীতিগুলি সামনের কপিরাইট লঙ্ঘনের সুরের সাথে ছিল না এবং এটি প্রথমবার গানের কথাগুলি ব্যবহার করে, তাই তিনি নিজের সমস্যার সমাধান করতে যাচ্ছিলেন না।  কিন্তু একটি নিছক কাকতালীয়।  এই ওয়েবসাইটের মাধ্যমে রতনের সাথে যোগাযোগ করা হলে তিনি বলেছেন: "নম্বরটি প্রকাশের পর থেকে এখনও কেউ আমার সাথে যোগাযোগ করে" [৪] অভিযোগের অভিযোগে গানের পায়েল দেব বলেন, এই বিষয়ে একটি লোকের অধিকার নেই এবং একই গানের ক্রেডিট ছাড়া "ছয় থেকে সাত বার"  হয়েছে"  চিহ্ন, 'বিক পটভূমিতে' গীতিকারকে সাহায্য করুন তাকে ৫ লক্ষ লোক আর্থিক সাহায্য এবং প্রতিশ্রুতি দিয়েছিলেন যে যত তাড়াতাড়ি সম্ভব প্রবীণ শিল্পীর সাথে দেখা করা হবে এবং সম্ভবত তার সাথে পরিবর্তন করুন।  [৯]   তথ্যসূত্র    অন্যান্য লিঙ্ক      Genda Phool on Hungama Digital Media Entertainment  Genda Phool at IMDb  বিষয়শ্রেণী:হিন্দি গান বিষয়শ্রেণী:বাংলা ভাষার গান বিষয়শ্রেণী:২০২০-এর একক বিষয়শ্রেণী:২০২০-এর গান
বিবরণ    Fair use for রানওয়ে (চলচ্চিত্র)  This image is being linked here; though the picture is subject to copyright, I (S M Hemayet talk) feel it is covered by the U.S. fair use laws because:  It is a low resolution image of a commercial poster  It does not limit the copyright owners rights to sell the film in any way  It allows for identification of the film রানওয়ে (চলচ্চিত্র)  No free alternatives are possible  It illustrates the film in question  লাইসেন্স   বিষয়শ্রেণী:বাংলাদেশী চলচ্চিত্রের পোস্টার